CELEX: 62009TB0127
Language: da
Date: 2012-02-28 00:00:00
Title: Sag T-127/09: Rettens kendelse af 28. februar 2012 — Abdulrahim mod Rådet og Kommissionen (Fælles udenrigs- og sikkerhedspolitik — restriktive foranstaltninger mod personer og enheder, der har tilknytning til Usama bin Laden, Al-Qaida-organisationen og Taliban — forordning (EF) nr. 881/2002 — den berørtes fjernelse fra listen over omhandlede personer og enheder — annullationssøgsmål — ufornødent at træffe afgørelse — erstatningssøgsmål — årsagsforbindelse — foreligger ikke)

28.4.2012   
            
            
               DA
            
            
               Den Europæiske Unions Tidende
            
            
               C 126/16
            
         Rettens kendelse af 28. februar 2012 — Abdulrahim mod Rådet og Kommissionen
   (Sag T-127/09) (1)
   
   (Fælles udenrigs- og sikkerhedspolitik - restriktive foranstaltninger mod personer og enheder, der har tilknytning til Usama bin Laden, Al-Qaida-organisationen og Taliban - forordning (EF) nr. 881/2002 - den berørtes fjernelse fra listen over omhandlede personer og enheder - annullationssøgsmål - ufornødent at træffe afgørelse - erstatningssøgsmål - årsagsforbindelse - foreligger ikke)
   2012/C 126/32
   Processprog: engelsk
   
      Parter
   
   
      Sagsøger: Abdulbasit Abdulrahim (London, Det Forenede Kongerige) (først ved barrister J. Jones og solicitor M. Arani, derefter ved barrister E. Grieves og solicitor H. Miller)
   
      Sagsøgte: Rådet for Den Europæiske Union (ved E. Finnegan og R. Szostak, som befuldmægtigede) og Europa-Kommissionen (ved E. Paasivirta og G. Valero Jordana, som befuldmægtigede)
   
      Sagens genstand
   
   Dels en påstand om hel eller delvis annullation af Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban, og om ophævelse af Rådets forordning (EF) nr. 467/2001 om forbud mod udførsel af visse varer og tjenesteydelser til Afghanistan, om styrkelse af flyveforbuddet og om udvidelse af indefrysningen af midler og andre økonomiske ressourcer over for Taliban i Afghanistan (EUT L 139, s. 9), som ændret ved Kommissionens forordning (EF) nr. 1330/2008 af 22. december 2008 om 103. ændring af forordning nr. 881/2002 (EUT L 345, s. 60), dels en påstand om erstatning for det tab, som disse retsakter angiveligt har forårsaget.
   
      Konklusion
   
   
               1)
            
            
               Det er ikke længere fornødent at træffe afgørelse om annullationspåstanden.
            
         
               2)
            
            
               Erstatningspåstanden tages ikke til følge.
            
         
               3)
            
            
               Europa-Kommissionen bærer sine egne omkostninger og betaler de omkostninger, som Abdulbasit Abdulrahim frem til den 18. januar 2011 har afholdt i forbindelse med annullationspåstanden, og er forpligtet til at erstatte den af Rettens kasse i denne forbindelse forskudsvis udbetalte retshjælp.
            
         
               4)
            
            
               Abdulbasit Abdulrahim bærer sine egne omkostninger og betaler samtlige omkostninger, som Rådet for Den Europæiske Union og Kommissionen efter den 18. januar 2011 har afholdt i forbindelse med annullationspåstanden, og samtlige omkostninger, som disse to institutioner har afholdt i forbindelse med erstatningspåstanden.
            
         
      (1)  EUT C 167 af 18.7.2009.